Document ID: /roh_data/filtered/fineweb-2-filterrobots_roh.jsonl.gz/59030

Tiefbauamt
Uffizi da construcziun bassa
Ufficio tecnico
Cun tschertas cundiziuns ha la Regenza approvà il project per la correcziun da la via da Ravaisch, entaifer il vitg da Ravaisch. La via da Ravaisch, ina via chantunala da colliaziun, sa sparta curt avant Samignun Vitg da la via da Samignun e collia la fracziun da Ravaisch. En il stretg center dal vitg è la via fitg stretga, uschia ch'ils bus locals e da skis pon passar mo cun fadia. Ultra da quai ha la cuvrida da la via numerus donns. Tras la correcziun da la via èsi planisà da schlargiar la via e da renovar la cuvrida. Sin giavisch da la vischnanca da Samignun vegn ultra da quai er optimà in mir da sustegn communal en il rom da quest project da via.
Ils custs totals dal project d'exposiziun importan circa 1,04 milliuns francs. La vischnanca da Samignun surpiglia ils custs per optimar il mir da sustegn. Ils custs per il chantun importan pia 989 000 francs.